b'\n_START_ARTICLE_\nVietnams grenseovertredelser i Thailand\n_START_SECTION_\n\xc3\x85rsaker\n_START_PARAGRAPH_\nSiden Thailand var det ASEAN-medlemmet som var mest s\xc3\xa5rbar for et vietnamesisk angrep, var landet en av hovedkritikerne av Vietnams invasjon av Kambodsja p\xc3\xa5 slutten av 1978. Thailand mistenkte at Vietnam hadde langsiktige m\xc3\xa5lsetninger i regionen, og fryktet av vietnameserne ville komme til \xc3\xa5 st\xc3\xb8tte det kommunistiske oppr\xc3\xb8rer i landet. Det var denne frykten som i sin tid hadde f\xc3\xb8rt til at Thailand hadde sluttet seg til USA under Vietnamkrigen. I 1979, etter Vietnams milit\xc3\xa6re okkupasjon av Kambodsja viste seg \xc3\xa5 v\xc3\xa6re av det langsiktige slaget, ble Thailand bekymret og s\xc3\xb8kte en allianse med Vietnams fiende, Folkerepublikken Kina. Kina var ydmyket av at Vietnam hadde styrtet deres allierte regime i Kambodsja, og fordi at de hadde mislyktes i \xc3\xa5 tre st\xc3\xb8ttende inn for sin allierte p\xc3\xa5 en effektiv m\xc3\xa5te. Thailands \xc3\xa5penbare samarbeid med Kina bidrog til \xc3\xa5 skade forholdet med Vietnam ytterligere._NEWLINE_I 1973 hadde den thailandske regjeringen gjort et fors\xc3\xb8k p\xc3\xa5 \xc3\xa5 til en viss grad forbedre forholdet til Vietnam, da landet foreslo \xc3\xa5 fjerne alle amerikanske soldater fra thailandsk jord og begynne \xc3\xa5 f\xc3\xb8re en mer n\xc3\xb8ytral utenrikspolitikk. Vietnameserne svarte med \xc3\xa5 sende en delegasjon til Bangkok, men samtalene gikk i st\xc3\xa5 f\xc3\xb8r prosessene med \xc3\xa5 forbedre relasjonene mellom de to landene kunne tre i kraft. I 1976 ble det gjort et nytt fors\xc3\xb8k, hvor thailenderne fors\xc3\xb8kte \xc3\xa5 f\xc3\xa5 til handelsforbindelser og \xc3\xb8konomisk samarbeid, men et milit\xc3\xa6rkupp i oktober f\xc3\xb8rte til innsettelsen av et nytt regime i Thailand som var minste sympatisk til Vietnam. Til tross for en omfattende konferanse i mai 1977 som angikk Mekong-utviklingsprosjektet, et st\xc3\xb8rre samarbeid som hadde stoppet opp p\xc3\xa5 grunn av Vietnam-krigen, fortsatte relasjonene \xc3\xa5 forverre seg. N\xc3\xa5r vietnameserne omsider begynte \xc3\xa5 gjennomf\xc3\xb8re omfattende grenseraid som resulterte i store thailandske tap, b\xc3\xa5de milit\xc3\xa6re og sivile, ble relasjonene helt \xc3\xb8delagt._NEWLINE_Milit\xc3\xa6rt sett hadde Vietnam en viktig fordel. Landets generaler hadde erfaring etter 35 \xc3\xa5r med nesten sammenhengende krig, og landets h\xc3\xa6r var en av de st\xc3\xb8rste i verden. Vietnams folkeh\xc3\xa6r hadde fire ganger st\xc3\xb8rre personell enn Den kongelige thailandske h\xc3\xa6r, og var i tillegg en langt mer erfaren h\xc3\xa6r enn den thailandske. I tillegg hadde Sovjetunionen utstyrt Vietnams folkeh\xc3\xa6r med noe av det beste utstyret som fantes p\xc3\xa5 den tiden. Disse faktorene f\xc3\xb8rte til at Vietnam hadde langt st\xc3\xb8rre milit\xc3\xa6r kapasitet enn Thailand, noe som kom frem gjennom at Thailand hadde st\xc3\xb8rre menneskelige tap under konflikten enn Vietnam. Imidlertid hadde Thailand sterke forbindelser med Kina, som samtidig kjempet en utmattelseskrig mot Vietnam fra nord. Samarbeid mellom Thailand og Kina f\xc3\xb8rte til at Kina ofte svarte p\xc3\xa5 vegne av Thailand n\xc3\xa5r Vietnam drev aktiviteter inne p\xc3\xa5 thailandsk territorium. Dette bidrog til \xc3\xa5 tilspisse konflikten.\n_START_SECTION_\nKonklusjon\n_START_PARAGRAPH_\nVietnams grenseraid kan fra et milit\xc3\xa6rt standpunkt ansees som en suksess, ettersom vietnameserne lyktes i \xc3\xa5 svekke R\xc3\xb8de Khmers operative evne betraktelig. R\xc3\xb8de Khmer fikk vanskelig for \xc3\xa5 trenge inn i Kambodsja, etter at den vietnamesiske okkupasjonsmakten satte opp et langt gjerde langs grensen og minela enorme omr\xc3\xa5der. Disse minene utgj\xc3\xb8r idag en stor trussel mot befolkningen i omr\xc3\xa5det, og har f\xc3\xb8rt til mye lidelse. Den voldsomme krigen Vietnam f\xc3\xb8rte mot R\xc3\xb8de Khmer, selv etter at geriljaen trakk seg inn i Thailand, f\xc3\xb8rte til at Thailand i stor grad tiln\xc3\xa6rmet seg Kina. Forholdet mellom Thailand og Vietnam forble anstrengt lenge, og Thailand er fortsatt bekymret for vietnamesiske planer i regionen. Enkelte historikere har p\xc3\xa5pekt at Vietnam gjerne hadde \xc3\xb8nsket \xc3\xa5 innsette et kommunistisk regime i Thailand, men ikke kunne p\xc3\xa5 grunn av \xc3\xb8konomiske \xc3\xa5rsaker.'